钦定古今图书集成/明伦汇编/闺媛典/第014卷 > 《无题二首》刘昌
## 钦定古今图书集成/明伦汇编/闺媛典/第014卷 > 《无题二首》刘昌

玉鼎清香试水沈，湘帘如雾碧窗深。闲中次第占花
信，梦里分明见槁砧。临镜慵妆蝉钿翠，倚阑失堕凤
钗金。“东风一夜芭蕉绿，亦似含愁卷半心。”

闲门疏雨立清寒，罗帕无人借字看。草色天涯迷处
所，花阴日午上阑干。春晴不射屏中雀，秋影孤停镜
里鸾。碧海茫茫空复夜，西风吹破烂银盘。